title: Komisjoni rakendusmäärus (EL) 2021/180, 9. veebruar 2021, millega registreeritakse kaitstud päritolunimetuste ja kaitstud geograafiliste tähiste registris nimetus [„Dalmatinska pečenica“ (KGT)]

text:
                  16.2.2021

                  ET

                  Euroopa Liidu Teataja

                  L 53/98

         KOMISJONI RAKENDUSMÄÄRUS (EL) 2021/180,
         9. veebruar 2021,
         millega registreeritakse kaitstud päritolunimetuste ja kaitstud geograafiliste tähiste registris nimetus [„Dalmatinska pečenica“ (KGT)]
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõiget 2,
         ning arvestades järgmist:

                     (1)

                     Vastavalt määruse (EL) nr 1151/2012 artikli 50 lõike 2 punktile a avaldati Euroopa Liidu Teatajas Horvaatia taotlus registreerida nimetus „Dalmatinska pečenica“ (2).

                     (2)

                     Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleks nimetus „Dalmatinska pečenica“ registreerida,

               ON VASTU VÕTNUD KÄESOLEVA MÄÄRUSE:

            Artikkel 1
            Nimetus „Dalmatinska pečenica“ (KGT) registreeritakse.
            Esimeses lõigus osutatud nimetus määratletakse komisjoni rakendusmääruse (EL) nr 668/2014 (3) XI lisas esitatud klassi 1.2 „lihatooted (kuumtöödeldud, soolatud, suitsutatud jne)“ kuuluva tootena.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 9. veebruar 2021

                  Komisjoni nimel

                  presidendi eest

                  komisjoni liige

               Janusz WOJCIECHOWSKI

            (1)  ELT L 343, 14.12.2012, lk 1.

            (2)  ELT C 309, 18.9.2020, lk 9.

            (3)  Komisjoni 13. juuni 2014. aasta rakendusmäärus (EL) nr 668/2014, millega kehtestatakse Euroopa Parlamendi ja nõukogu määruse (EL) nr 1151/2012 (põllumajandustoodete ja toidu kvaliteedikavade kohta) rakenduseeskirjad (ELT L 179, 19.6.2014, lk 36).


title: Komisjoni rakendusmäärus (EL) 2021/181, 15. veebruar 2021, millega muudetakse määrust (EÜ) nr 889/2008, millega kehtestatakse nõukogu määruse (EÜ) nr 834/2007 (mahepõllumajandusliku tootmise ning mahepõllumajanduslike toodete märgistamise kohta) üksikasjalikud rakenduseeskirjad seoses mahepõllumajandusliku tootmise, märgistamise ja kontrolliga (EMPs kohaldatav tekst)

text:
                  16.2.2021

                  ET

                  Euroopa Liidu Teataja

                  L 53/99

         KOMISJONI RAKENDUSMÄÄRUS (EL) 2021/181,
         15. veebruar 2021,
         millega muudetakse määrust (EÜ) nr 889/2008, millega kehtestatakse nõukogu määruse (EÜ) nr 834/2007 (mahepõllumajandusliku tootmise ning mahepõllumajanduslike toodete märgistamise kohta) üksikasjalikud rakenduseeskirjad seoses mahepõllumajandusliku tootmise, märgistamise ja kontrolliga
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 28. juuni 2007. aasta määrust (EÜ) nr 834/2007 mahepõllumajandusliku tootmise ning mahepõllumajanduslike toodete märgistamise ja määruse (EMÜ) nr 2092/91 kehtetuks tunnistamise kohta, (1) eriti selle artikli 16 lõiget 1 ja lõike 3 punkti a, artikli 21 lõiget 2 ning artikli 22 lõiget 1,
         ning arvestades järgmist:

                     (1)

                     Komisjoni määruse (EÜ) nr 889/2008 (2) artikli 42 punktis b on sätestatud, et teatavatel tingimustel võib kuni 31. detsembrini 2020 tuua mahepõllumajanduslikku kasvatusüksusesse kuni 18 nädala vanuseid mittemahepõllumajanduslikult kasvatatud ja munade tootmiseks mõeldud noorkanu, kui mahepõllumajanduslikult kasvatatud noorkanu ei ole saada.

                     (2)

                     Mahepõllumajanduslikult kasvatatud ja munade tootmiseks mõeldud noorkanu ei ole liidu turul olnud saada piisava kvaliteediga või piisavas koguses, et täita munakanade kasvatajate vajadusi. Vahepeal lükati COVID-19 pandeemia puhkemise ja sellega seotud rahvatervisekriisi tõttu Euroopa Parlamendi ja nõukogu määrusega (EL) 2020/1693 (3) Euroopa Parlamendi ja nõukogu määruse (EL) 2018/848 (4) kohaldamise alguskuupäeva koos muude määruses (EL) 2018/848 osutatud seonduvate kuupäevadega ühe aasta võrra edasi. Sellest tulenevalt lükatakse ka komisjoni rakendusmääruse (EL) 2020/464 (5) (millega kehtestatakse muu hulgas noorkanade mahepõllumajanduslikku tootmist käsitlevad üksikasjalikumad sätted) kohaldamise algus edasi 1. jaanuarini 2022. Selleks et anda rohkem aega munatootmiseks ette nähtud noorkanade mahepõllumajandusliku tootmise arendamiseks ja tagada mahepõllumajandusliku munatootmise jätkumine kuni määruse (EL) 2018/848 ja rakendusmääruse (EL) 2020/464 kohaldamise uute alguskuupäevadeni, tuleks pikendada kuni 18 nädala vanuste mittemahepõllumajanduslikult kasvatatud ja munade tootmiseks mõeldud noorkanade kasutamist võimaldava erandliku tootmiseeskirja kohaldamisaega kuni 31. detsembrini 2021.

                     (3)

                     Määruse (EÜ) nr 889/2008 artiklis 43 on sätestatud, et kui põllumajandustootjatel ei ole võimalik saada ainult mahepõllumajanduslikku proteiinsööta, on mittemahepõllumajandusliku proteiinsööda maksimaalne lubatud osakaal 12-kuulisel ajavahemikul sigade ja kodulindude puhul 5 % 2018., 2019. ja 2020. kalendriaastal.

                     (4)

                     Mahepõllumajanduslikku proteiinsööta ei ole liidu turul olnud saada piisava kvaliteediga või piisavas koguses, et rahuldada mahepõllumajandusettevõtetes kasvatatud sigade ja kodulindude toitainevajadusi. Sööda jaoks valgurikaste taimede mahepõllumajanduslik tootmine ei suuda ikka veel nõudlust rahuldada. Seepärast on asjakohane pikendada piiratud kogustes mittemahepõllumajandusliku proteiinsööda kasutamise võimalust veel ühe kalendriaasta võrra kuni määruse (EL) 2018/848 kohaldamise uue alguskuupäevani, eelkõige kõnealuse määruse II lisa II osa punkti 1.9.3.1 alapunkti c ja punkti 1.9.4.2 alapunkti c sätete puhul, milles käsitletakse sigade ja kodulindude toitumist.

                     (5)

                     Vastavalt määruse (EÜ) nr 834/2007 artikli 16 lõike 3 punktile b on mitmed liikmesriigid esitanud komisjonile ja teistele liikmesriikidele toimikud teatavate ainete kohta, et lubada nende kasutamist ja kanda need määruse (EÜ) nr 889/2008 V ja VIII lisasse. Mahepõllumajandusliku tootmise tehnilise nõuande eksperdirühm (edaspidi „eksperdirühm“) ja komisjon vaatasid need toimikud läbi.

                     (6)

                     Oma soovitustes söödamaterjali ja söödalisandite kohta (6) jõudis eksperdirühm järeldusele, et mineraalsöödana kasutatav monoammooniumfosfaat (ammooniumdivesinikortofosfaat) vastab mahepõllumajandusliku vesiviljeluse eesmärkidele ja põhimõtetele. Seepärast tuleks see aine kanda määruse (EÜ) nr 889/2008 V lisa 1. osasse, ent üksnes vesiviljeluse puhul. Selguse huvides tuleks kõnealuses osas esitatud tabel täielikult asendada.

                     (7)

                     Oma soovitustes toidu lisaainete ja toidutöötlemise abiainete kohta (7) jõudis eksperdirühm järeldusele, et naatriumalginaat, mida kasutatakse lisaainena lihapõhiste vorstide naha moodustumisel, kaltsiumkloriid, mida kasutatakse töötlemise abiainena lihapõhiste vorstide naha moodustumisel, ja aktiivsüsi, mida kasutatakse töötlemise abiainena loomset päritolu toiduainetes, vastavad mahepõllumajandusliku tootmise eesmärkidele ja põhimõtetele. Seepärast tuleks need ained kanda määruse (EÜ) nr 889/2008 VIII lisasse.

                     (8)

                     Määrust (EÜ) nr 889/2008 tuleks seepärast vastavalt muuta.

                     (9)

                     Selguse ja õiguskindluse huvides peaks käesolev määrus jõustuma selle Euroopa Liidu Teatajas avaldamise päeval ja seda tuleks kohaldada alates 1. jaanuarist 2021 kuni 31. detsembrini 2021.

                     (10)

                     Käesoleva määrusega ettenähtud meetmed on kooskõlas mahepõllumajandusliku tootmise komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Määrust (EÜ) nr 889/2008 muudetakse järgmiselt:

                        1)

                        artikli 42 punktis b asendatakse kuupäev „31. detsembrini 2020“ kuupäevaga „31. detsembrini 2021“;

                        2)

                        artikli 43 teine lõik asendatakse järgmisega:
                        „Mittemahepõllumajandusliku proteiinsööda maksimaalne lubatud osakaal 12-kuulisel ajavahemikul kõnealuste liikide puhul on 5 % 2018., 2019., 2020. ja 2021. kalendriaastal.“;

                        3)

                        V ja VIII lisa muudetakse vastavalt käesoleva määruse lisale.

            Artikkel 2
            Käesolev määrus jõustub Euroopa Liidu Teatajas avaldamise päeval.
            Seda kohaldatakse alates 1. jaanuarist 2021 kuni 31. detsembrini 2021.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 15. veebruar 2021

                  Komisjoni nimel

                  president

               Ursula VON DER LEYEN

            (1)  ELT L 189, 20.7.2007, lk 1.

            (2)  Komisjoni 5. septembri 2008. aasta määrus (EÜ) nr 889/2008, millega kehtestatakse nõukogu määruse (EÜ) nr 834/2007 (mahepõllumajandusliku tootmise ning mahepõllumajanduslike toodete märgistamise kohta) üksikasjalikud rakenduseeskirjad seoses mahepõllumajandusliku tootmise, märgistamise ja kontrolliga (ELT L 250, 18.9.2008, lk 1).

            (3)  Euroopa Parlamendi ja nõukogu 11. novembri 2020. aasta määrus (EL) 2020/1693, millega muudetakse mahepõllumajanduslikku tootmist ja mahepõllumajandustoodete märgistamist käsitlevat määrust (EL) 2018/848 selle kohaldamistähtpäeva ja teatavate muude kõnealuses määruses osutatud kuupäevade osas (ELT L 381, 13.11.2020, lk 1).

            (4)  Euroopa Parlamendi ja nõukogu 30. mai 2018. aasta määrus (EL) 2018/848, mis käsitleb mahepõllumajanduslikku tootmist ja mahepõllumajanduslike toodete märgistamist ning millega tunnistatakse kehtetuks nõukogu määrus (EÜ) nr 834/2007 (ELT L 150, 14.6.2018, lk 1).

            (5)  Komisjoni 26. märtsi 2020. aasta rakendusmäärus (EL) 2020/464, millega kehtestatakse Euroopa Parlamendi ja nõukogu määruse (EL) 2018/848 teatavad rakenduseeskirjad seoses üleminekuaegade tagasiulatuvaks tunnustamiseks vajalike dokumentidega, mahepõllumajanduslike toodete tootmisega ja liikmesriikide esitatava teabega (ELT L 98, 31.3.2020, lk 2).

            (6)  Toidu VI ja sööda IV lõpparuanne:
         https://ec.europa.eu/info/food-farming-fisheries/farming/organic-farming/co-operation-and-expert-advice/egtop-reports_en.

            (7)  Toidu VI ja sööda IV lõpparuanne:
         https://ec.europa.eu/info/food-farming-fisheries/farming/organic-farming/co-operation-and-expert-advice/egtop-reports_en.

            LISA
            Määruse (EÜ) nr 889/2008 V ja VIII lisa muudetakse järgmiselt.

                        1)

                        V lisa 1. osas esitatud tabel asendatakse järgmisega:

                                                „Luba

                                                Aine

                                                Kasutamistingimused

                                    A

                                    Mereloomade lubjarikkad kojad

                                    A

                                    Lupja sisaldavad merevetikad (maerl)

                                    A

                                    Litotamnium

                                    A

                                    Kaltsiumglükonaat

                                    A

                                    Kaltsiumkarbonaat

                                    A

                                    Defluoritud monokaltsiumfosfaat

                                    A

                                    Defluoritud dikaltsiumfosfaat

                                    A

                                    Magneesiumoksiid (veevaba magneesia)

                                    A

                                    Magneesiumsulfaat

                                    A

                                    Magneesiumkloriid

                                    A

                                    Magneesiumkarbonaat

                                    A

                                    Kaltsiummagneesiumfosfaat

                                    A

                                    Magneesiumfosfaat

                                    A

                                    Mononaatriumfosfaat

                                    A

                                    Kaltsiumnaatriumfosfaat

                                    A

                                    Monoammooniumfosfaat (ammooniumdivesinikortofosfaat)

                                    Ainult vesiviljeluse puhul“

                                    A

                                    Naatriumkloriid

                                    A

                                    Naatriumvesinikkarbonaat

                                    A

                                    Naatriumkarbonaat

                                    A

                                    Naatriumsulfaat

                                    A

                                    Kaaliumkloriid

                        2)

                        VIII lisa muudetakse järgmiselt:

                                    a)

                                    A osa tabeli kandesse „E 401 Naatriumalginaat“ lisatakse viimasesse veergu järgmised sõnad: „ja lihapõhised vorstid“;

                                    b)

                                    B osa tabelit muudetakse järgmiselt:

                                                i)

                                                kaltsiumkloriidi käsitleva kande kolmandasse veergu lisatakse märge X ja viimasesse veergu järgmised sõnad: „Loomse päritoluga toiduainete puhul: lihapõhised vorstid“;

                                                ii)

                                                aktiivsütt käsitleva kande kolmandasse veergu lisatakse märge X.


title: Komisjoni rakendusmäärus (EL) 2021/238, 16. veebruar 2021, millega muudetakse rakendusmäärust (EL) 2020/532 erandi osas, mis tehakse rakendusmäärustest (EL) nr 180/2014 ja (EL) nr 181/2014 seoses liidu äärepoolseimate piirkondade ja Egeuse mere väikesaarte jaoks mõeldud põllumajanduse erimeetmete kontrolliga

text:
                  17.2.2021

                  ET

                  Euroopa Liidu Teataja

                  L 56/10

         KOMISJONI RAKENDUSMÄÄRUS (EL) 2021/238,
         16. veebruar 2021,
         millega muudetakse rakendusmäärust (EL) 2020/532 erandi osas, mis tehakse rakendusmäärustest (EL) nr 180/2014 ja (EL) nr 181/2014 seoses liidu äärepoolseimate piirkondade ja Egeuse mere väikesaarte jaoks mõeldud põllumajanduse erimeetmete kontrolliga
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1306/2013 ühise põllumajanduspoliitika rahastamise, haldamise ja seire kohta ning millega tunnistatakse kehtetuks nõukogu määrused (EMÜ) nr 352/78, (EÜ) nr 165/94, (EÜ) nr 2799/98, (EÜ) nr 814/2000, (EÜ) nr 1290/2005 ja (EÜ) nr 485/2008, (1) eriti selle artikli 62 lõike 2 esimese lõigu punkte a ja b,
         võttes arvesse Euroopa Parlamendi ja nõukogu 13. märtsi 2013. aasta määrust (EL) nr 228/2013, millega kehtestatakse põllumajanduse erimeetmed liidu äärepoolseimate piirkondade jaoks ja tunnistatakse kehtetuks nõukogu määrus (EÜ) nr 247/2006, (2) eriti selle artiklit 8 ja artikli 18 lõike 1 teist lõiku,
         võttes arvesse Euroopa Parlamendi ja nõukogu 13. märtsi 2013. aasta määrust (EL) nr 229/2013, millega kehtestatakse põllumajanduse erimeetmed Egeuse mere väikesaarte jaoks ning tunnistatakse kehtetuks nõukogu määrus (EÜ) nr 1405/2006, (3) eriti selle artiklit 7, artikli 11 lõiget 3 ja artikli 14 lõike 1 teist lõiku,
         ning arvestades järgmist:

                     (1)

                     COVID-19 pandeemia ja liikmesriikides kehtestatud ulatuslike liikumispiirangute tõttu on kõigis liikmesriikides tekkinud erakorralised haldusraskused seoses nõutava arvu õigeaegsete kohapealsete kontrollide kavandamise ja läbiviimisega.

                     (2)

                     Eespool nimetatud asjaolude erandliku laadi tõttu oli vaja neid raskusi leevendada, kehtestades erandid eri rakendusmäärustest, mida kohaldatakse ühise põllumajanduspoliitika valdkonnas teatavate haldus- ja kohapealsete kontrollide suhtes.

                     (3)

                     Komisjoni rakendusmäärus (EL) 2020/532 (4) sisaldab erandeid muu hulgas komisjoni rakendusmäärustest (EL) nr 809/2014, (5) (EL) nr 180/2014 (6) ja (EL) nr 181/2014 (7).

                     (4)

                     Rakendusmääruse (EL) nr 180/2014 artiklis 22 ja rakendusmääruse (EL) nr 181/2014 artiklis 20 on sätestatud, et asjaomastel liikmesriikidel on kõigil vajalikel juhtudel õigus tugineda põllumajanduse erimeetmete kontrollimisel liidu äärepoolseimates piirkondades ja Egeuse mere väikesaartel ühtsele haldus- ja kontrollsüsteemile. Seega kohaldatakse rakendusmääruse (EL) 2020/532 I peatükis sätestatud erandeid seoses ühtse haldus- ja kontrollisüsteemi raames tehtud otsetoetuste ja nõuetele vastavuse kontrollidega mutatis mutandis ka nende kontrollide suhtes.

                     (5)

                     Liidu äärepoolseimates piirkondades ja Egeuse mere väikesaartel tehakse teatavaid põllumajanduse erimeetmete kohapealseid kontrolle siiski väljaspool ühtset haldus- ja kontrollisüsteemi ning rakendusmääruse (EL) 2020/532 II peatükis sätestatud erandid osutusid ebapiisavaks, et kõrvaldada kohapealsete kontrollide täpsel ja õigeaegsel läbiviimisel tekkinud raskused, võttes eelkõige arvesse äärepoolseimate piirkondade geograafilist eraldatust.

                     (6)

                     Seepärast on asjakohane laiendada rakendusmääruse (EL) 2020/532 II peatükis osutatud erandeid ning lubada alternatiivsete tõendite ja/või kohandatud ajakava kasutamist, tingimusel et see võimaldab kontrollida meetmete nõuetekohast rakendamist, säilitades samal ajal asjakohase kindlustaseme.

                     (7)

                     Kuna käesoleva määrusega nähakse COVID-19 pandeemia tõttu 2020. taotlusaastaks ette täiendav erand rakendusmäärustest (EL) nr 180/2014 ja (EL) nr 181/2014, peaks see jõustuma Euroopa Liidu Teatajas avaldamise päeval ja seda tuleks kohaldada tagasiulatuvalt alates rakendusmäärusega (EL) 2020/532 samast kuupäevast.

                     (8)

                     Määruse (EL) nr 1306/2013 artikli 59 lõikes 5 on sätestatud, et liikmesriigid peavad tagama kohapealsete kontrollide miinimumtaseme, mis on vajalik tõhusaks riskijuhtimiseks, ja vajaduse korral tõstma seda taset. Võttes arvesse nende kohustuste laadi ja COVID-19 pandeemia asjaoludega seotud kontrollimeetmete proportsionaalsust, tuleks rakendusmääruses (EL) 2020/532 sätestatud erandeid kasutavatel liikmesriikidel lubada tehtud kontrollide tulemusi järgmise taotlusaasta puhul mitte arvesse võtta. Siiski tuleb kontrollimäärasid, mida oleks tulnud suurendada 2020. taotlusaastal, samavõrra suurendada 2021. taotlusaastal.

                     (9)

                     Seepärast tuleks rakendusmäärust (EL) 2020/532 vastavalt muuta.

                     (10)

                     Käesoleva määrusega ettenähtud meetmed on kooskõlas otsetoetuste komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Rakendusmäärust (EL) 2020/532 muudetakse järgmiselt.

                        1)

                        Artiklisse 12 lisatakse järgmised lõiked:

                           „5.   Erandina rakendusmääruse (EL) nr 180/2014 artikli 16 lõikest 2 ja artiklist 22 võivad liikmesriigid juhul, kui neil ei ole COVID-19 pandeemiaga võitlemiseks kehtestatud meetmete tõttu võimalik teha kohapealseid kontrolle äärepoolseimate piirkondade suhtes kohaldatavate erimeetmete puhul vastavalt kõnealustes artiklites sätestatud õigusnormidele, otsustada järgmist:

                                       a)

                                       asendada kohapealsed kontrollid uute tehnoloogiate kasutamisega, mis hõlmab geomärgistatud fotosid, kuupäevastatud fotosid, droonide abil teostatud vaatluste kuupäevastatud aruandeid, toetusesaajatega peetavaid videokonverentse või mis tahes muid asjakohaseid dokumentaalseid tõendeid, mille abil saab kontrollida meetmete nõuetekohast rakendamist;

                                       b)

                                       viia need kontrollid 2020. taotlusaasta puhul läbi vabalt valitud ajal aasta jooksul, eeldusel et nende käigus on siiski võimalik kontrollida rahastamiskõlblikkuse tingimusi, sealhulgas pärast lõppmakse tegemist.

                                 Liikmesriigid, kes kasutavad esimeses lõigus sätestatud erandeid ja eelkõige muudavad kontrollide ajastust või vähendavad nende arvu, kehtestavad menetlused alternatiivse metoodika kasutamiseks, et säilitada kulude seaduslikkuse ja korrektsuse ning nõuetele vastavuse tingimuste ja standardite järgimise puhul piisav kindlustase.

                           6.   Käesoleva artikli lõigete 2 ja 4 kohaselt tehtud kontrollide tulemusi ei võeta järgmisel taotlusaastal arvesse määruse (EL) nr 1306/2013 artikli 59 lõike 5 kohaldamisega seotud tingimuste täitmisel. Siiski tuleb kontrollimäärasid, mida vastavalt kõnealuse määruse artikli 59 lõikele 5 oleks tulnud suurendada 2020. taotlusaastal, samavõrra suurendada 2021. taotlusaastal.“

                        2)

                        Artiklisse 13 lisatakse järgmised lõiked:

                           „5.   Erandina rakendusmääruse (EL) nr 181/2014 artikli 13 lõikest 2 ja artiklist 20 võib Kreeka juhul, kui tal ei ole COVID-19 pandeemiaga võitlemiseks kehtestatud meetmete tõttu võimalik teha kohapealseid kontrolle Egeuse mere väikesaarte suhtes kohaldatavate erimeetmete puhul vastavalt kõnealustes artiklites sätestatud õigusnormidele, otsustada järgmist:

                                       a)

                                       asendada kohapealsed kontrollid uute tehnoloogiate kasutamisega, mis hõlmab geomärgistatud fotosid, kuupäevastatud fotosid, droonide abil teostatud vaatluste kuupäevastatud aruandeid, toetusesaajatega peetavaid videokonverentse või mis tahes muid asjakohaseid dokumentaalseid tõendeid, mille abil saab kontrollida meetmete nõuetekohast rakendamist;

                                       b)

                                       viia need kontrollid 2020. taotlusaasta puhul läbi vabalt valitud ajal aasta jooksul, eeldusel et nende käigus on siiski võimalik kontrollida rahastamiskõlblikkuse tingimusi, sealhulgas pärast lõppmakse tegemist.

                                 Esimeses lõigus sätestatud erandite kasutamisel ja eelkõige kontrollide ajastuse muutmisel või nende arvu vähendamisel kehtestab Kreeka menetlused alternatiivse metoodika kasutamiseks, et säilitada kulude seaduslikkuse ja korrektsuse ning nõuetele vastavuse tingimuste ja standardite järgimise puhul piisav kindlustase.

                           6.   Käesoleva artikli lõigete 2 ja 4 kohaselt tehtud kontrollide tulemusi ei võeta järgmisel taotlusaastal arvesse määruse (EL) nr 1306/2013 artikli 59 lõike 5 kohaldamisega seotud tingimuste täitmisel. Siiski tuleb kontrollimäärasid, mida kõnealuse sätte kohaselt oleks tulnud suurendada 2020. taotlusaastal, samavõrra suurendada 2021. taotlusaastal.“

            Artikkel 2
            Käesolev määrus jõustub Euroopa Liidu Teatajas avaldamise päeval.
            Seda kohaldatakse alates 20. aprillist 2020.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 16. veebruar 2021

                  Komisjoni nimel

                  president

               Ursula VON DER LEYEN

            (1)  ELT L 347, 20.12.2013, lk 549.

            (2)  ELT L 78, 20.3.2013, lk 23.

            (3)  ELT L 78, 20.3.2013, lk 41.

            (4)  Komisjoni 16. aprilli 2020. aasta rakendusmäärus (EL) 2020/532, millega kehtestatakse aastaks 2020 erandid rakendusmäärustest (EL) nr 809/2014, (EL) nr 180/2014, (EL) nr 181/2014, (EL) 2017/892, (EL) 2016/1150, (EL) 2018/274, (EL) 2017/39, (EL) 2015/1368 ja (EL) 2016/1240 seoses teatavate haldus- ja kohapealsete kontrollidega, mida kohaldatakse ühise põllumajanduspoliitika raames (ELT L 119, 17.4.2020, lk 3).

            (5)  Komisjoni 17. juuli 2014. aasta rakendusmäärus (EL) nr 809/2014, millega kehtestatakse Euroopa Parlamendi ja nõukogu määruse (EL) nr 1306/2013 rakenduseeskirjad seoses ühtse haldus- ja kontrollisüsteemi, maaelu arengu meetmete ja nõuetele vastavusega (ELT L 227, 31.7.2014, lk 69).

            (6)  Komisjoni 20. veebruari 2014. aasta rakendusmäärus (EL) nr 180/2014, milles sätestatakse Euroopa Parlamendi ja nõukogu määruse (EL) nr 228/2013 (millega kehtestatakse põllumajanduse erimeetmed liidu äärepoolseimate piirkondade jaoks) rakenduseeskirjad (ELT L 63, 4.3.2014, lk 13).

            (7)  Komisjoni 20. veebruari 2014. aasta rakendusmäärus (EL) nr 181/2014, milles sätestatakse Euroopa Parlamendi ja nõukogu määruse (EL) nr 229/2013 (millega kehtestatakse põllumajanduse erimeetmed Egeuse mere väikesaarte jaoks) rakenduseeskirjad (ELT L 63, 4.3.2014, lk 53).